(Оперативни број 54524)

**УГОВОР О ЗАЈМУ**

**(Пројекат соларно-термалне електране у Новом Саду)**

између

**РЕПУБЛИКЕ СРБИЈЕ**

и

**ЕВРОПСКЕ БАНКЕ ЗА ОБНОВУ И РАЗВОЈ**

Датум 27. децембар 2024. године

САДРЖАЈ

ЧЛАН I - СТАНДАРДНИ УСЛОВИ ПОСЛОВАЊА; ДЕФИНИЦИЈЕ .................................

Одељак 1.01. Укључивање Стандардних услова пословања.........................................

Одељак 1.02. Дефиниције ................................................................................................

Одељак 1.03. Тумачење ....................................................................................................

ЧЛАН II - ОСНОВНИ УСЛОВИ ЗАЈМА ..................................................................................

Одељак 2.01. Износ и валута ............................................................................................

Одељак 2.02. Остали финансијски услови Зајма ............................................................

Одељак 2.03. Повлачење средстава .................................................................................

ЧЛАН III - СПРОВОЂЕЊЕ ПРОЈЕКТА ...................................................................................

Одељак 3.01. Остале афирмативне одредбе Пројекта ...................................................

ЧЛАН IV - ОБУСТАВА; УБРЗАЊЕ .........................................................................................

Одељак 4.01. Обустава .....................................................................................................

Одељак 4.02. Убрзање доспелости ..................................................................................

ЧЛАН V - СТУПАЊЕ НА СНАГУ ............................................................................................

Одељак 5.01. Претходни услови за ступање на снагу ....................................................

Одељак 5.02 Претходни услови за повлачење ...............................................................

Одељак 5.03. Правна мишљења .......................................................................................

Одељак 5.04. Раскид због неступања на снагу ...............................................................

ЧЛАН VI - ОСТАЛЕ ОДРЕДБЕ ................................................................................................

Одељак 6.01. Обавештења ...............................................................................................

ПРИЛОГ 1 - ОПИС ПРОЈЕКТА ................................................................................................

ПРИЛОГ 2 - КАТЕГОРИЈЕ И ПОВЛАЧЕЊА СРЕДСТАВА .................................................

**УГОВОР О ЗАЈМУ**

**УГОВОР** од 27. децембра 2024. године између **РЕПУБЛИКЕ СРБИЈЕ**(у даљем тексту: „Зајмопримац”) и **ЕВРОПСКЕ БАНКЕ ЗА ОБНОВУ И РАЗВОЈ** (у даљем тексту: „Банка”).

**ПРЕАМБУЛА**

**(А) УЗИМАЈУЋИ У ОБЗИР** да је Банка основана да обезбеди финансирање посебних пројеката који треба да подстакну транзицију ка отвореним тржишно оријентисаним привредама и да промовише приватну и предузетничку иницијативу у одређеним земљама које су посвећене примени принципа вишепартијске демократије, плурализма и тржишне економије;

**(Б) С ОБЗИРОМ ДА** Зајмопримац намерава да спроведе Пројекат описан у Прилогу 1 (*Опис Пројекта*), који је осмишљен да помогне у финансирању изградње велике соларно-термалне електране у Новом Саду са соларним колекторским пољима, сезонским складиштем топлоте, топлотном пумпом и е-котлом (у даљем тексту: „**Пројекат**”);

**(Ц) БУДУЋИ ДА** ће Пројекат спроводити ЈКП „Новосадска Топлана”, Нови Сад, топлана у Новом Саду (у даљем тексту: „**Пројектни субјекат**”) и у потпуном власништву Града Новог Сада (у даљем тексту: „**Град**”) уз помоћ Зајмопримца који поступа преко Министарства рударства и енергетике у складу са условима уговора о пројекту који ће закључити Банка, Зајмопримац кога представља Министарство рударства и енергетике и Пројектни субјекат на датум или или приближно истог дана кад и овај уговор (у даљем тексту: „**Уговор о пројекту**” и како је дефинисано у Стандардним условима пословања);

**(Д) ИМАЈУЋИ У ВИДУ ДА** је Зајмопримац затражио помоћ од Банке за финансирање дела Пројекта;

**(Е) БУДУЋИ ДА** је Пројекат део Трећег Оквира Зелени градови Прозор 2 (у даљем тексту: „**Оквир за зелене градове**”) и укључен је у Акциони план за зелени град (у даљем тексту: „**GCAP**”) који развија Град. Кроз GCAP, Град је препознао и, тренутно даје приоритет, своје најхитније еколошке изазове са циљаним инвестицијама и политичким мерама за њихово решавање;

**(Ф) С ОБЗИРОМ ДА** Зајмопримац (кога заступа Министарство финансија) жели да позајми, а EBRD жели да позајми до сто пет милиона евра (105.000.000 евра) под условима наведеним у или који се односе на овај уговор и Уговор о пројекту. Зајмопримац задржава право да позајми мањи износ, након одлуке о одобрењу инвестиционог гранта кроз Инвестициони оквир за Западни Балкан (WBIF);

**(Х) БУДУЋИ ДА**, под условом одобрења, Банка такође жели да Зајмопримцу стави на располагање инвестициони грант који обезбеђује Европска унија (у даљем тексту: „**ЕУ**”) кроз Инвестициони оквир за Западни Балкан (у даљем тексту: „**WBIF**”) у износу до 20% од укупних трошкова пројекта у складу са уговором о гранту који треба да се закључи између WBIF и Зајмопримца (у даљем тексту: „**WBIF Уговор о инвестиционом гранту**”); и

**(И) ИМАЈУЋИ У ВИДУ ДА** ће Зајмопримац који делује преко Министарства рударства и енергетике, Пројектни субјект и Град склопити трилатерални споразум на или око датума овог уговора у ​​сврху дефинисања одговорности у вези са Пројектом (у даљем тексту: „**Уговор о пројектној подршци**”).

**НА ОСНОВУ НАВЕДЕНОГ**, уговорне стране су се договориле о следећем:

**ЧЛАН I - СТАНДАРДНИ УСЛОВИ ПОСЛОВАЊА; ДЕФИНИЦИЈЕ**

**Одељак 1.01 Укључивање Стандардних услова пословања**

Све одредбе Стандардних услова пословања Банке од 5. новембра 2021. године на овај начин су укључене и примењују се на овај уговор са истим дејством као да су у потпуности наведене у овом уговору (у даљем тексту: „**Стандардни услови пословања**”).

**Одељак 1.02. Дефиниције**

Где год да се користе у овом уговору (укључујући Преамбулу и Прилоге), осим ако није другачије наведено или контекст захтева другачије, изрази дефинисани у Преамбули имају одговарајућа значења која су им ту приписана, изрази дефинисану у Стандардним условима пословања имају одговарајућа значења која су им дата у њима, а наредни изрази имају следећа значења:

„Овлашћени представник

Зајмопримца” означава министра финансија Зајмопримца.

„Политика и процедуре извршења” означавају Политику и процедуре извршења Банке од 4. октобра 2017. године.

„Акциони план за животну и

друштвену средину”

означава план мера за ублажавање и побољшање животне и друштвене средине који прецизира критеријуме учинка животне и друштвене средине, стандарде, политике, процедуре, праксе, капиталне инвестиције и распореде имплементације, укључујући мере за постизање и одржавање усклађености са EBRD Захтевима за извршење 1-8 и 10 од априла 2019. године који ће бити договорен између Банке, Зајмопримца, кога представља Министарство рударства и енергетике и Пројектног субјекта пре потписивања Уговора; и оно што је једном договорено, може бити измењено и допуњено само уз претходни писани пристанак Банке.

„Фискална година” означава фискалну годину Зајмопримца која почиње 1. јануара сваке године.

„Зајам” означава, заједно, Траншу 1 Зајма и Траншу 2 Зајма, од којих се свака помиње у Одељку 2.01 или, у зависности од контекста, њихов повремено неотплаћени износ главнице.

„Маргина” значи у односу на сваку од Транше 1 Зајма и Транше 2 Зајма, један проценат (1%) годишње.

„МРЕ” означава Министарство рударства и енергетике Зајмопримца.

„ЈИП” означава јединицу за имплементацију пројекта, укључујући тим стручног и помоћног особља са неопходним административним овлашћењима као и физичким и финансијским ресурсима неопходним за спровођење Пројекта.

„Транша 1 Зајма” значи Траншу 1 Зајма наведену у Одељку 2.01(а), или, у зависности од контекста, повремено неотплаћени износ главнице.

„Транша 2 Зајма” значи Траншу 1 Зајма наведену у Одељку 2.01(б), или, у зависности од контекста, повремено неотплаћени износ главнице.

„Датум расположивости

Транше 2” означава датум од којег је Транша 2 Зајма постао обавезан и доступан за повлачење, онако како је Банка обавестила Зајмопримца

**Одељак 1.03. Тумачење**

У овом уговору, позивање на одређени Члан, Одељак или Прилог ће се, осим ако је другачије наведено у овом уговору, тумачити као упућивање на конкретан Члан или Одељак, или Прилог овог уговора.

**ЧЛАН II - ОСНОВНИ УСЛОВИ ЗАЈМА**

**Одељак 2.01. Износ и валута**

Банка је сагласна да Зајмопримцу, под условима наведеним у овом уговору или на које се позива у овом уговору, позајми износ до 105.000.000 евра (сто пет милиона евра) који се састоји од:

(а) Транше 1 Зајма у износу од 85.000.000 евра (осамдесет пет милиона евра) (у даљем тексту: „**Транша 1 Зајма**”).

(б) Транше 2 Зајма у износу од 20.000.000 евра (двадесет милиона евра) (у даљем тексту: „**Транша 2 Зајма**”).

**Одељак 2.02. Остали финансијски услови зајма**

(а) Минимални Износ повлачења средстава је 1.500.000 евра.

(б) Минимални Износ превременог плаћања је 1.000.000 евра.

(ц) Минимални Износ који се може отказати је 1.000.000 евра.

(д) Датуми плаћања камате су 15. април и 15. октобар сваке године.

(е) (1) Зајмопримац отплаћује Траншу 1 Зајма у 22 једнаке (или приближно једнаке) полугодишње рате 15. априла и 15. октобра сваке године, при чему је први Датум отплате Зајма 15. април 2029. године, а последњи Датум отплате Зајма 15. октобар 2039. године.

(2) Без обзира на претходно наведено, у случају да (i) Зајмопримац не повуче цео износ Зајма пре првог Датума отплате Зајма наведеног у овом Одељку 2.02(е), и (ii) Банка продужи наведени Крајњи датум расположивости наведен у Одељку 2.02(ф) испод до датума који пада након тог првог Датума отплате Зајма, онда ће износ сваког повлачења средстава извршеног на или након првог Датума отплате Зајма бити распоређен за отплату у једнаким износима на неколико Датума отплате Зајма који падају након датума таквог повлачења (с тим што Банка прилагођава износе који су тако распоређени по потреби како би се добили цели бројеви у сваком случају). Банка ће, повремено, обавестити Зајмопримца о таквом распоређивању.

(ф) Без обзира на било шта супротно, изричито или имплицитно, у овом уговору, Транша 2 Зајма није обавезна и сходно томе Банка неће имати никакву обавезу да изврши било какве исплате у оквиру Транше 2 Зајма осим ако, (1) није примила захтев Зајмопримца да учини Траншу 2 обавезном на или пре 31. марта 2025. године или неког каснијег датума договореног у писаној форми са Банком; (2) има доказ да ЕУ неће обезбедити WBIF грант Зајмопримцу и (3) ће по сопственом и апсолутном нахођењу утврдити да је спреман да Траншу 2 Зајма стави на располагање за исплату и (4) је обавестио Зајмопримца о таквој позитивној одлуци (ако постоји).

(г) Крајњи датум расположивости за Траншу 1 Зајма биће датум четврте годишњице дана овог уговора, а за Траншу 2 Зајма датум четврте годишњице Датума расположивости Транше 2 или неки каснији датум који Банка може по свом нахођењу да утврди и о томе обавести Зајмопримца. Ако Расположиви износ или било који његов део подлеже Фиксној каматној стопи (у случају да Зајмопримац искористи своје право да одабере да плаћа камату по фиксној каматној стопи у складу са Одељком 2.02(х) испод), а Банка одложи Крајњи датум расположивости, Зајмопримац ће одмах уплатити Банци износ Трошкова поравнања о чему ће, повремено, Банка обавестити Зајмопримца у писаној форми.

(х) Стопа Накнаде за ангажована средства износи: 0,5% годишње на неисплаћени износ Транше 1 Зајма и Транше 2 Зајма. Накнада за ангажована средства ће се обрачунавати, на Траншу 1 Зајма, шездесет (60) дана након датума Уговора о зајму. Накнада за ангажована средства ће се обрачунавати, на Траншу 2 Зајма, шездесет (60) дана након Датума расположивости Транше 2. Накнада за ангажована средства ће се платити на Расположиви износ Транше 1 Зајма и Транше 2 Зајма, респективно, на сваки Датум плаћања камате (иако на тај датум можда не може да се плати камата) почевши, за Траншу 1 Зајма, на први Датум плаћања камате након Датума ступања на снагу и за Траншу 2 Зајма, на први Датум плаћања камате након шездесет (60) дана након Датума расположивости Транше 2.

(и) На Зајам се може применити Променљива каматна стопа. Без обзира на горенаведено, Зајмопримац може, као алтернативу плаћању камате по Променљивој каматној стопи на цео или било који део Зајма који није отплаћен, одабрати да плаћа камату по Фиксној каматној стопи на тај део Зајма у складу са Одељком 3.04(ц) Стандардних услова пословања.

(ј) Зајмопримац ће платити Банци Уписну провизију у износу од једног процента (1%) Транше 1 Зајма и Транше 2 Зајма. Банка ће, у име Зајмопримца, повући такав износ из Расположивог износа Транше 1 Зајма на Датум ступања на снагу или у року од седам (7) дана након тога и из Расположивог износа Транше 2 Зајма на Датум расположивости Транше 2 или у року од седам дана (након тога) и платити себи износ такве уписне провизије.

**Одељак 2.03. Повлачење средстава**

Расположиви износ може се повремено повлачити у складу са одредбама Прилога 2 за финансирање (1) трошкова насталих (или, ако се Банка сагласи, будућих трошкова) у вези са разумном ценом робе, радова и услуга потребним за Пројекат и (2) Уписну провизију.

**ЧЛАН III - СПРОВОЂЕЊЕ ПРОЈЕКТА**

**Одељак 3.01. Остале афирмативне одредбе Пројекта**

Поред општих обавеза наведених у члановима IV и V Стандардних услова пословања, Зајмопримац који поступа преко МРЕ ће, осим ако се Банка другачије не сагласи:

(а) ставити на располагање Пројектном субјекту, у складу са споразумом у форми и садржини који је задовољавајући за Банку, средства Зајма под условима и роковима прихватљивим за Банку;

(б) омогућити да се ​​сва добра, радови и услуге који се финансирају из средстава Зајма користе искључиво у сврхе Пројекта;

(ц) пренети на Пројектни субјект свакодневно управљање Пројектом, укључујући, али не ограничавајући се на, консолидовано управљање финансијама и набавкама;

(д) извршити све своје обавезе из Уговора о пројекту;

(е) омогућити да Пројектни субјект изврши све своје обавезе према Уговору о пројекту;

(ф) обезбедити или омогућити да се обезбеде, када се то захтева, све владине лиценце, одобрења или сагласности које су потребне Пројектном субјекту за Пројекат и за обављање свог пословања, укључујући сва одобрења и лиценце неопходне да би се Пројектном субјекту обезбедила права службености пролаза и друга земљишна права која су неопходна за спровођење Пројекта;

(г) ослободити од ПДВ и царина, сва добра, радове и услуге које је прибавио Зајмопримац који поступа преко МРЕ или Пројектни субјект, за Пројекат и који су финансирани из средстава Зајма;

(х) предузети све радње које су потребне за обезбеђивање адекватних средстава за завршетак Пројекта;

(и) осигурати имплементацију Акционог плана за животну и друштвену средину и усклађеност Пројектног субјекта са EBRD Политиком животне и друштвене средине;

(ј) омогућити да Пројектни субјект поседује адекватне ресурсе и одговарајуће квалификовано особље током имплементације и након завршетка Пројекта; и

(к) пренети средства која ће се финансирати из средстава Зајма и Инвестиционих грантова на Пројектни субјект према потреби.

**ЧЛАН IV - ОБУСТАВА; УБРЗАЊЕ**

**Одељак 4.01. Обустава**

За потребе Одељка 7.01(а)(xvii) (*Обустава*) Стандардних услова пословања прецизирано је следеће:

(а) законодавни и регулаторни оквир који се примењује на енергетски сектор на територији Зајмопримца буде измењен, суспендован, укинут, поништен или одрекнут на начин другачији од оног који је одобрила Банка у писаној форми;

(б) Статут Пројектног субјекта буде измењен, суспендован, укинут, поништен или одрекнут;

(ц) Пројектни субјект не испунити ниједну од својих обавеза из Уговора о пројекту; или

(д) власништво над Пројектним субјектом се пренесе на било коју другу страну осим Града, осим ако Банка није дала претходно писмено одобрење за такав пренос.

**Одељак 4.02. Убрзање доспелости**

За потребе Одељка 7.06(ф) (*Случајеви убрзања*) Стандардних услова пословања: сваки од догађаја наведених Одељку 4.01(а)-(д) (*Обустава*) изнад се десио и траје без подношења правног средства тридесет (30) дана након што Банка о томе обавести Зајмопримца.

**ЧЛАН V - СТУПАЊЕ НА СНАГУ**

**Одељак 5.01. Претходни услови за ступање на снагу**

За потребе Одељка 9.02(ц) Стандардних услова пословања следећи елементи су дефинисани као додатни услови за ступање на снагу овог уговора и Уговора о пројекту:

(а) ратификација Уговора о зајму од стране Народне Скупштине Републике Србије;

(б) Уговор о пројекту је потписан и достављен у форми и садржини задовољавајућим за Банку и испуњени су сви услови који претходе његовом ступању на снагу, осим ступања на снагу Уговора о зајму;

(ц) правно мишљење Министарства правде у форми и садржини прихватљивим за Банку које потврђује да је Уговор о зајму прописно потврђен од Зајмопримца и да представља важећу и правну обавезу Зајмопримца која се може извршити у складу са његовим условима;

(д) правно мишљење шефа правног сектора Пројектног субјекта у форми и садржини прихватљивим за Банку које потврђује да је Уговор о пројекту прописно потврђен Пројектног субјекта и да представља важећу и правну обавезу Пројектног субјекта која се може извршити у складу са његовим условима; и

(е) (ако је применљиво), потписивање и предаја WBIF Уговор о инвестиционом гранту који је потписао Зајмопримац, поступајући преко МРЕ, који је прописно потписан или ратификован у складу са свим неопходним владиним и корпоративним радњама.

**Одељак 5.02. Претходни услови за повлачење**

За потребе Одељка 9.02(ц) Стандардних услова пословања, као додатни услови за повлачење средстава према овом уговору наведено је следеће:

(а) Уговор о пројектној подршци, у форми и садржини задовољавајућим за Банку, је потписан и достављен Банци;

(б) Јединица за имплементацију пројекта је формирана од стране МРЕ и Пројектног субјекта са одговарајућим ресурсима и адекватно квалификованим особљем, у форми и садржини задовољавајућим за Банку, и оперативна је; и

(ц) именовање квалификованих консултаната за подршку Јединици за имплементацију пројекта (у имплементацији Пројекта, укључујући набавке, надзор над радовима, управљање пројектом и извештавање, финансирано из WBIF грант средстава, уз услове ангажовања које је одобрила Банка) који су именовани и мобилисани да започну свој задатак и прихватљиви су за Банку.

**Одељак 5.03. Правна мишљења**

(а) За потребе Одељка 9.03(а) Стандардних услова пословања, мишљење или мишљења правних саветника ће у име Зајмопримца дати министар правде.

(б) За потребе Одељка 9.03(ц) Стандардних услова пословања, мишљење или мишљења правних саветника ће у име Пројектног субјекта дати шеф правног сектора Пројектног субјекта.

**Одељак 5.04. Раскид због неступања на снагу**

Датум који следи 180 дана након датума овог уговора одређен је у смислу Одељка 9.04 Стандардних услова пословања.

**ЧЛАН VI - ОСТАЛЕ ОДРЕДБЕ**

**Одељак 6.01. Обавештења**

Следеће адресе су прецизиране у смислу Одељка 10.01 Стандардних услова пословања:

За Зајмопримца:

Републикa Србијa

Министарство финансија

Кнеза Милоша 20

11000 Београд

За: Министар финансија

E-mail адреса: kabinet@mfin.gov.rs

За EBRD:

Европска банка за обнову и развој:

5 Bank Street

Лондон, E14 4BG

Уједињено Краљевство

За: Банкарске услуге

E-mail адреса: BankingServices@ebrd.com

Телефон (за курире): + 44 20 7338 6000

**КАО ПОТВРДА НАПРЕД ИЗНЕТОГ**, уговорне стране су, преко својих уредно овлашћених представника, омогућиле да овај уговор буде потписан у пет примерака и достављен у Београду, Србија на дан и године како је напред наведено.

**РЕПУБЛИКА СРБИЈА**

Потписује: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име: Синиша Мали

Звање: Први потпредседник Владе и министар финансија

**ЕВРОПСКА БАНКА**

**ЗА ОБНОВУ И РАЗВОЈ**

Потписује: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име: Matteo Colangeli

Звање: Директор, Регионални шеф за Западни Балкан

**ПРИЛОГ 1 - ОПИС ПРОЈЕКТА**

1. Сврха Пројекта је да се помогне Зајмопримцу у изградњи велике соларно-термалне електране у Новом Саду са соларним колекторским пољима, сезонским складиштем топлоте, топлотном пумпом и е-котлом. Пројекат је део Трећег Оквира Зелени градови Прозор 2 и укључује Акциони план за зелени град („GCAP”) који развија Град. Предвиђено је да Пројекат буде суфинансиран инвестиционим грантом који ће обезбедити ЕУ преко WBIF-а.

2. Пројекат се састоји од набавке добара, радова и услуга за изградњу велике соларно-термалне електране у Новом Саду са соларним колекторским пољима, сезонским складиштем топлоте, топлотном пумпом и е-котлом.

3. Очекује се да ће Пројекат бити завршен до 31. децембра 2028. године.

**ПРИЛОГ 2 - КАТЕГОРИЈЕ И ПОВЛАЧЕЊА СРЕДСТАВА**

1. Следећа табела приказује категорије ставки које ће бити финансиране средствима Зајма, расподелу износа и проценат издатака за ставке које ће се финансирати у свакој категорији. Предвиђено је да Пројекат буде суфинансиран инвестиционим грантом ЕУ преко WBIF у износу до 20% укупне вредности пројекта.

2. Без обзира на одредбе из става 1. изнад, неће бити повлачења средстава док Уговор о зајму не ступи на снагу.

3. Банка ће имати право да у име Зајмопримца повуче и плати себи, на датум доспећа, Уписну провизију.

|  |  |  |
| --- | --- | --- |
| **Категорија** | **Износ Зајма (у еврима)** | **Проценат издатака које ће финансирати EBRD** |
| (1) Набавка робе, радова и услуга\* за Пројекат | 84.150.000 | 100% уговорне вредности  (искључујући ПДВ и царинске дажбине) |
| (2) Уписна провизија | 850.000 | 100% |
| **Укупан износ**  **Транше 1 Зајма:** | **85.000.000** |  |
| (1) Набавка робе, радова и услуга за Пројекат | 19.800.000 | 100% уговорне вредности  (искључујући ПДВ и царинске дажбине) |
| (2) Уписна провизија | 200.000 | 100% |
| **Укупан износ**  **Транше 2 Зајма:** | **20.000.000** |  |

**\*** Укључујући подршку ЈИП и надзор у случају да финансирање WBIF касни или није доступно.